EkBass/fiwiki-20250220-pages-articles huggingface dataset:
KISS – Maskin takaa

KISS – Maskin takaa on KISS-yhtyeen elämäkerta. Kirja käsittää yhtyeen historian perustamisvaiheista 2000-luvulle. Kirjassa on yhtyeen jäsenten ja taustavaikuttajien haastatteluita, täydellinen diskografia sekä muiden artistien ajatuksia yhtyeestä. Suunvuoron saavat muiden muassa Alice Cooper, Lenny Kravitz, Ozzy Osbourne, Dimebag Darrell, Eddie Van Halen, George Harrison, Tommy Lee, Little Richard, Paul McCartney ja suomenkielisessä painoksessa muun muassa Mr. Lordi, Ville Valo, Jussi 69 ja Herra Ylppö. ==Nimitykset== Jokaista yhtyeen alkuperäisjäsentä nimitetään kannessa eri nimillä kuin oikeasti ovat: *Paul Stanley - Rokkikasanova (oikea lavahahmo Starchild) *Gene Simmons - Demoninen pitkäkieli (oikea lavahahmo The Demon) *Ace Frehley - Kitaradesperado (oikea lavahahmo SpaceAce) *Peter Criss - Kissamies (oikea lavahahmo The CatMan) Luokka:Kiss Luokka:Yhdysvaltalaiset tietokirjat Luokka:Vuoden 2004 kirjat
World Series of Poker Europe

World Series of Poker Europe (WSOPE) on syyskuussa 2007 ensimmäistä kertaa järjestetty World Series of Pokerin (WSOP) eurooppalainen pokeriturnaussarja. Ensimmäisenä vuotena Englannissa pelattiin kaikkiaan kolme turnausta, joiden voittajat saivat rahapalkinnon lisäksi kultaisen WSOP-rannekkeen. Turnaukset olivat 2 500 punnan sisäänoston H.O.R.S.E., 5 000 punnan pot limit omaha ja 10 000 punnan no limit texas hold'em -pääturnaus. Pääturnauksen voitti turnauksen aikaan 18-vuotias norjalainen Annette Obrestad. Obrestadin miljoonan punnan voitto rikkoi useita pokeriennätyksiä: hän on kaikkien aikojen nuorin WSOP- turnausvoittaja, eniten WSOP-turnauksissa rahaa ansainnut nainen ja eniten yhdessä pokeriturnauksessa rahaa ansainnut naispelaaja. Yhdysvaltalainen Annie Duke sijoittui WSOPE:n pääturnauksessa 21.:ksi ja rikkoi ensimmäisenä naisena miljoonan dollarin palkintosumman WSOP-turnauksissa. Toisena vuonna turnauksia oli yksi enemmän eli neljä. Uutena turnauksena oli 1 500 punnan no limit hold'em -turnaus. Pääturnauksen voitti tunnettu yhdysvaltalainen pokeriammattilainen John Juanda. Turnauksen kolmanneksi sijoittunut venäläinen Ivan Demidov pelaa myös WSOP:n pääturnauksen finaalipöydässä marraskuussa 2008. == Voittajat == === 2007 === Pvm Turnaus Voittaja Voittosumma (£) Toinen Osallistujia Kokonaispalkintopotti (£) 6\. - 8. syyskuuta 2 500 £ H.O.R.S.E. Thomas Bihl 70 875 Jennifer Harman 105 262 500 8\. - 9. syyskuuta 5 000 £ Pot Limit Omaha Dario Alioto 234 390 Istvan Novak 156 780 000 8\. - 9. syyskuuta 10 000 £ No-Limit Holdem Main Event Annette Obrestad 1 000 000 John Tabatabai 362 3 620 000 === 2008 === Pvm Turnaus Voittaja Voittosumma (£) Toinen Osallistujia Kokonaispalkintopotti (£) 19\. - 22. syyskuuta 1 500 £ No Limit Hold'em Jesper Hougaard 144 218 Fuad Serhan 410 615 000 22\. - 24. syyskuuta 2 500 £ H.O.R.S.E. Sherkhan Farnood 76 999 Ivo Donev 110 275 000 24\. - 26. syyskuuta 5 000 £ Pot Limit Omaha Theo Jørgensen 218 626 Sorel Mizzi 165 825 000 24\. - 26. syyskuuta 10 000 £ No-Limit Holdem Main Event John Juanda 868 800 Stanislav Alekhin 362 3 620 000 == Lähteet == Luokka:World Series of Poker
Die Bernauerin

Die Bernauerin on Carl Orffin säveltämä näyttämöteos, johon säveltäjä niin kuin moniin muihinkin näyttämöteoksiinsa kirjoitti libreton itse. Teos sai ensiesityksensä vuonna 1947. Die Bernauerin on yksi Orffin "unohdetuista oopperoista". Tämä on kylläkin totta; Die Bernauerin on nykyään jäänyt Orffin muiden teosten varjoon. Luokka:1940-luvun musiikkiteokset Luokka:Carl Orffin teokset
Marko Asmer

Marko Asmer (s. 30. heinäkuuta 1984, Tallinna) on virolainen kilpa-autoilija. Asmer kilpaili Britannian Formula 3 -sarjassa, missä hän ajoi vuodesta 2004 vuoteen 2007. Tätä ennen hän ajoi Formula Renault -sarjassa STRS-tallissa. Kaudella 2007 Asmerilla oli sopimus myös Japanin F3-sarjaan, mutta lopulta hän päätti keskittyä täysipainoisesti Britannian sarjaan. Vuonna 2003 Asmer testasi Williamsin Formula 1 -autoa, jolloin hänestä tuli ensimmäinen virolainen F1-auton ratissa. Vuonna 2008 Asmer sai pysyvän paikan BMW:n toisena testikuljettajana. Kaudella 2008 Asmer ajoi GP2-sarjan FMS International -tallissa kauden seitsemännestä GP:stä, Ranskan GP:stä eteenpäin. Pisteitä Asmer ei kaudella onnistunut keräämään yhtäkään ja parhaaksi sijoitukseksi kilpailussa jäi 11. sija. == GP2 -tulokset == Kausi Talli 1 2 3 4 5 6 7 8 9 10 11 12 13 14 15 16 17 18 19 20 Pisteet Sijoitus 2008 FMS International ESP FEA ESP SPR TUR FEA TUR SPR MON FEA MON FEA FRA FEA 17 FRA SPR 11 GBR FEA 20 GBR SPR 13 GER FEA 14 GER SPR 13 HUN FEA 18 HUN SPR Kesk. EUR FEA DNS EUR SPR Kesk. BEL FEA 16 BEL SPR Kesk. ITA FEA Kesk. ITA SPR Kesk. 0 28. Luokka:Virolaiset autourheilijat Luokka:GP2-kuljettajat Luokka:Vuonna 1984 syntyneet Luokka:Elävät henkilöt
Antigonae

Antigonae on Carl Orffin säveltämä viisinäytöksinen ooppera. Poiketen monista muista Orffin teoksista, säveltäjä ei kirjoittanut tähän teokseen librettoa itse, vaan sen kirjoitti Friedrich Hölderlin Sofokleen tragedian pohjalta. Teos sai ensiesityksensä Salzburgissa 9. elokuuta 1949. == Henkilöt == * Antigonae (sopraano) * Ismene, Antigonaen sisar (altto) * Kuningas Kreon (baritoni) * Vartija (tenori) * Hämön, Kreonin poika (tenori) * Tiresias, selvänäkijä (tenori) * Lähetti (basso) * Eurydice, Kreonin vaimo (sopraano) * Kuoronjohtaja (baritoni) * Thebalaisia vanhuksia (kuoro) == Synopsis == === Tapahtumapaikka ja -aika === Kuninkaan palatsi Thebassa myyttisenä aikana === Juoni === Kaksoset Eteokles ja Polyneikes (sekä he että siskokset Antigonae ja Ismene ovat Oidipuksen ja hänen äitinsä yhteisestä avioliitosta) asettuvat Theban piirityksessä toisiaan vastaan ja kuolevat. Kuningas Kreon julistaa Polyneikeen valtionviholliseksi, koska tämä taisteli hyökkääjien puolella Eteokleen puolustaessa Thebaa. Kreon kieltää myös valtiovihollisen hautaamisen. Antigonae rikkoo kuitenkin kuningas Kreonin määräystä ja hautaa veljensä perinteiseen tapaan. Siitä hyvästä hänet tuomitaan kuolemaan. Silloin Antigonaen kihlattu, Kreonin poika Hämön, pyytää isältään armoa. Myös selvänäkijä Tiresias varoittaa kuningasta onnettomuuksista, jos tämä ei peru langettamaansa tuomiota. Pojan pyynnöillä ja Tiresiaan varoituksilla ei ole vaikutusta. Antigonae tekee itsemurhan, ja myös Hämön riistää hengen itseltään. Kreonin vaimo, Eurydice, ei kestä häpeää ja hänkin päättää elämänsä. Jäljelle jää vain murheellinen kuningas Kreon. Luokka:1940-luvun musiikkiteokset Luokka:Saksankieliset oopperat Luokka:Carl Orffin teokset
Roman Raskazov

Roman Vladimirovitš Raskazov (, s. 28. huhtikuuta 1979 Kovylkino, Mordva) on venäläinen entinen kävelijä. Raskazov voitti 1998 Annecyn nuorten MM-kisoissa 10 000 metrin ratakävelyn mestaruuden ajalla 41.55,95. Kaksi vuotta myöhemmin hän sijoittui Sydneyn olympialaisissa 20 kilometrin kävelyssä kuudenneksi ajalla 1.20.57. Edmontonin MM-kisoissa 2001 hän voitti 20 kilometrillä MM- kultaa ajalla 1.20.31. Kaksi vuotta myöhemmin Pariisin MM-kisoissa hän voitti samalla matkalla MM-pronssia ajalla 1.18.07. ==Ennätykset== * 10 000 metrin ratakävely: 41.55,95 (1998) * 10 kilometrin kävely: 38.25 (2004) * 20 000 metrin ratakävely: 1.21.09,0 (2001) * 20 kilometrin kävely: 1.17.46 (2000) ==Lähteet== * Luokka:Venäläiset kävelijät Luokka:Vuonna 1979 syntyneet Luokka:Elävät henkilöt
Agathe Uwilingiyimana

Agathe Uwilingiyimana (1953 Nyaruhengeri − 7. huhtikuuta 1994 Kigali) oli ruandalainen poliitikko, joka kuului maan tutseihin. Uwilingiyimana toimi maan ensimmäisenä naispääministerinä 17. heinäkuuta 1993−7. huhtikuuta 1994. Uwilingiyimana murhattiin Ruandan kansanmurhan ensimmäisenä päivänä.Hill, Kevin A. Agathe Uwilingiyimana. In Women and the Law, a Bio-Bibliographical Sourcebook, Rebecca Mae Salokar and Mary L. Volcansek, editors. Westport, CT: Greenwood Press, pp. 323-328, 1996. Uwilingiyimana syntyi vuonna 1953 maanviljelijäperheeseen Nyaruhengerin kylässä noin 140 km kaakkoon Kigalista. Hän suoritti maisterintutkinnon kemiasta ja opetti tiedeaineita high schoolissa kymmenen vuoden ajan. Vuoden 1992 tammikuussa Uwilingiyimana liittyi MDR-oppositiopuolueeseen, joka vastusti presidentti Juvenal Habyarimanan MRND-puoluetta ja nimitettiin neljä kuukautta myöhemmin Habyarimanan nimittämään vallanjakohallitukseen opetusministeriksi. 17. heinäkuuta 1993 hänestä tuli maan ensimmäinen naispääministeri kokouksessa, johon osallistui presidentti ja viisi suurinta oppositiopuoluetta. Hallitus ryhtyi neuvottelemaan Ruandan isänmaallisen rintaman (RPF) kanssa maan sisällissodan lopettamisesta. 4\. elokuuta 1993 presidentti Habyarimana, oppositiopuolueet ja RPF allekirjoittivat Arushan rauhansopimuksen, jonka mukaan presidentin tuli 30 vuorokauden sisällä nimittää uusi vallanjakomalliin pohjautuva hallitus, jossa RPF:n edustajat olivat mukana. Tämän vuoksi Habyarimana erotti Uwilingiyimanan pääministerin tehtävistä alle kuukauden toimikauden jälkeen ja nimitti hänen tilalleen MDR-puolueen Faustin Twagiramungun. Koska uutta hallitusta ei kuitenkaan poliittisten kiistojen vuoksi saatu nimitettyä, toimi Uwilingiyimana pääministerinä vielä useiden kuukausien ajan kuolemaansa asti huhtikuussa 1994. 6\. huhtikuuta 1994 presidentti Habyarimanan lentokone oli laskeutumassa Kigalin lentokentälle hänen palatessaan Tansaniasta kokouksesta, johon oli osallistunut joukko naapurimaiden päämiehiä, kun tuntemattomasta paikasta ammuttu ranskalaisvalmisteinen MILAN-ohjus osui presidentin koneeseen. Seuranneessa räjähdyksessä kone tuhoutui täydellisesti ja kaikki matkustajat, joukossa myös Burundin uusi presidentti Cyprien Ntaryamira, kuolivat. Ruandan valtionradio syytti presidentin salamurhasta seuraavana aamuna RPF:ää ja UNAMIR-joukkoja. Habyarimanan salamurhaajia ei varmuudella tiedetä, mutta yleisesti on arveltu, että kyseessä olisi ollut joukko presidentin henkivartiokaartin äärihutuja. Seuraavana yönä Uwilingiyimanan viidentoista ghanalaisen ja belgialaisen rauhanturvaajan vartioimaan taloon tunkeutui hallituksen santarmit, jotka riisuivat rauhanturvaajat aseita ja ampuivat pääministerin ja tämän aviomiehen. He vangitsivat myös belgialaiset sotilaat, kuljettivat heidät sotilastukikohtaansa, jossa murhasivat nämä viidakkoveitsillä. Uwilingiyimanan murhan takana on arveltu olleen presidentin henkivartiokaarti. == Lähteet == Luokka:Ruandan pääministerit Luokka:Opetusministerit Luokka:Ruandalaiset henkirikosten uhrit Luokka:Ruandan kansanmurha Luokka:Vuonna 1953 syntyneet Luokka:Vuonna 1994 kuolleet
Josef Adolf

Josef Adolf (14. toukokuuta 1898 – 1951) oli tšekkoslovakialainen yhdistetyn hiihtäjä ja maastohiihtäjä, joka kilpaili 1920-luvulla. Hän sijoittui Chamonix’n olympialaisissa 1924 yhdistetyssä kuudenneksi. Seuraavana vuonna hän voitti yhdistetyssä hopeaa ja sijoittui neljänneksi sekä 18 kilometrin että 50 kilometrin hiihdossa Johannisbadin hiihdon MM-kisoissa. ==Lähteet== * (yhdistetty) * (maastohiihto) *Josef Adolf Sports Reference LLC. Luokka:Tšekkoslovakialaiset yhdistetyn hiihtäjät Luokka:Tšekkoslovakialaiset maastohiihtäjät Luokka:Vuonna 1898 syntyneet Luokka:Vuonna 1951 kuolleet
Delfyne

Delfyne oli kreikkalaisessa mytologiassa naispuolinen lohikäärme. Delfyne esiintyy lähteissä lohikäärmeenä, jonka Apollon surmasi paikalla, jossa hänen pyhäkkönsä sijaitseeNonnos: Dionysiaka 13.19–34 (engl. käännös)Apollonios Rhodios: Argonautika 2.694–713 (engl. käännös). Hänen pyhäkkönsä papitar nimettiin lohikäärmeen mukaan Delfoin oraakkeliksiSuda, hakusana Delphoi (engl. käännös). Useampi lähde nimeää kuitenkin Apollonin surmaaman lohikäärmeen olleen PythonApollodoros, Bibliotheke ('Kirjasto') 1.4.1 (engl. käännös)Pausanias: Periegesis tes Hellados ('Kreikan kuvaus') 10.6.5 (engl. käännös), jonka Gaia oli asettanut vartioimaan pyhäkköäOvidius, Muodonmuutoksia i 438-451 (engl. käännös). Vaikka Python kuvataankin miespuoliseksi, näillä kahdella nimellä viitataan kuitenkin samaan lohikäärmeeseen. == Lähteet == Luokka:Kreikkalaisen mytologian taruolennot Luokka:Lohikäärmeet
Andreas Erm

Andreas Erm (s. 12. maaliskuuta 1976, Berliini) on saksalainen kävelijä. Erm käveli 1997 kävelyn maailmancupissa kolmanneksikymmenenneksi 20 kilometrin kävelyssä ajalla 1.21.05. Sydneyn olympialaisissa 2000 hän oli samalla matkalla viides ajalla 1.20.25. Vuonna 2003 hän voitti Saksan-mestaruuden 10 000 metrin ratakävelyssä sekä MM-pronssia Pariisin MM-kisoissa 50 kilometrin kävelyssä ajalla 3.37.46. Seuraavana vuonna hän voitti Saksan sisäratojen mestaruuden 5 000 metrin ratakävelyssä. ==Ennätykset== * 3 000 metrin ratakävely: 11.11,20 (2001) * 10 000 metrin ratakävely: 38.51,51 (2004) * 10 kilometrin kävely: 39.33 (2004) * 20 kilometrin kävely: 1.18.42 (2000) * 30 kilometrin kävely: 2.11.38 (2003) * 35 kilometrin kävely: 2.32.54 (2003) * 50 kilometrin kävely: 3.37.46 (2003) ==Lähteet== * Luokka:Saksalaiset kävelijät Luokka:Vuonna 1976 syntyneet Luokka:Elävät henkilöt
Pikes Peak

Pikes Peak on Kalliovuorilla Colorado Springsin kaupungin lähistöllä El Pason piirikunnassa Coloradon osavaltiossa sijaitseva 4 302 metrin korkuinen vuori. Vuori on nimetty amerikkalaisen sotilaan ja tutkimusmatkailijan Zebulon Piken mukaan. Erityisesti Pikes Peak on tunnettu vuosittaisesta Pikes Peak International Hill Climb -moottoriurheilutapahtumastaan. Vuorella sijaitsee myös eräs seudun suosituimmista hiihtokeskuksista. Aikoinaan Pikes Peakin lähistöltä kaivettiin kultaa. Vuori on hyväksytty Yhdysvaltain sisäministeriön National Historic Landmark -maamerkkien luetteloon. ==Historia== Ensimmäiset ei-intiaanit jotka löysivät Pikes Peakin olivat Zebulon Piken johtaman sotilasretkikunnan jäseniä. Pike yritti epäonnistuneesti kiivetä vuorelle vuonna 1806. Sittemmin Pike kirjoitti, ettei kukaan voisi koskaan saavuttaa vuoren huippua. 14 vuotta Piken retkikunnan jälkeen, kesällä 1820, juuri Vermontin Middlesbury Collegesta valmistunut Edwin James liittyi kasvitieteilijöiden retkikuntaan, jonka reitti kulki vuoren lähistöllä. James yhdessä kahden muun miehen kanssa erosi retkikunnasta ja kiipesi vuoren huipulle kahdessa päivässä. Samalla hän ensimmäisenä ihmisenä kuvasi Aquilegia caerulean, Coloradon osavaltion tunnuskukan. Vuonna 1858 lähistöltä löydettiin kultaa. Tämä aiheutti vuoren mukaan nimetyn kultaryntäyksen, vaikka todelliset kultaesiintymät olivat varsin kaukana itse vuoresta. Vasta vuonna 1893 löydettiin ikivanhasta tulivuoren kalderasta länsirinteeltä merkittävä kultaesiintymä, ja tästä seurasi, Alaskaa lukuun ottamatta, Yhdysvaltain viimeinen suuri kultaryntäys. ==Aiheesta muualla== * Geographic Names Information System Feature Detail Report: Pikes Peak Luokka:Coloradon vuoret Luokka:National Register of Historic Places
Siiseli

Siiseli eli lännensiiseli (Spermophilus citellus) on oravien heimoon (Sciuridae) kuuluva jyrsijä. Nisäkäsnimistötoimikunta on ehdottanut, että lajin suomenkieliseksi nimeksi vaihdettaisiin euroopansuslikki. == Levinneisyys ja elinympäristö == Siiseliä tavataan Keski- ja Itä-Euroopassa, Ukrainassa ja Mustanmeren seudulla. Se on kuollut sukupuuttoon Kroatiasta ja Saksasta, mutta on palautusistutettu Puolaan. Laji viihtyy aroilla, vuoristoniityillä ja kesantomailla. == Tuntomerkit == Siiseliurokset ovat hieman kookkaampia kuin naaraat. Täysikasvuinen siiseli painaa 200-350 grammaa ja sen hoikkarakenteisen ruumiin pituus on noin 20 cm. Siiselin häntä on 4-8 cm mittainen. Siiselin pää muistuttaa oravan päätä, mutta sen korvat ovat melko lyhyet. == Ravinto == Siiselin ravinto koostuu lähinnä kasvikunnan tuotteista, mutta eläinperäinenkin ravinto kelpaa. == Lisääntyminen == Siiselinaaraan tiineys kestää 25 vuorokautta, minkä jälkeen se synnyttää 6-8 poikasta. Syntyminen tapahtuu keväällä ja poikaset itsenäistyvät parin kuukauden kuluttua. == Uhanalaisuus == Lajia pidetään erittäin uhanalaisena. == Lähteet == Luokka:Siiselit Luokka:Uhanalaiset nisäkkäät
Vuoden 1101 ristiretki

Vuoden 1101 ristiretki tarkoittaa vuonna 1101 tapahtunutta ristiretkien sarjaa. Vaikka ensimmäinen ristiretki oli menestys, oltiin samalla huolestuneita ristiretken vaikutusten turvaamisesta. Esimerkiksi paavi Urbanus II:n seuraaja Paschalis II edusti tätä mielipidettä. Ajatus valloitusten säilyttämisestä johti siihen, että ensimmäiseen ristiretkeen aikanaan sitoutuneita, mutta myöhemmin kieltäytyneitä ylimyksiä ja alettiin painostaa lähtemään uudelle ristiretkelle. Samalla katsottiin, että jotkut ristiretkeläiset olivat palanneet sodasta liian nopeasti, jolloin heitäkin vaadittiin palaamaan Lähi-itään. Painostus johti siihen, että joukko huonosti organisoituja joukkoja lähti käymään sotaa Lähi-idässä. Seurauksia huonosti organisoitujen joukkojen lähettämisestä olivat useat lähes täydelliset tappiot, joita ristiretkeläiset kokivat taistellessaan Pyhällä maalla. Vuoden 1101 ristiretkeen osallistui myös hyvin organisoituja joukkoja, kuten kreivi Guillaume de Neversin johtama armeija, joka kuitenkin murskattiin väijytyksessä. Taistellessaan vuoden 1101 ristiretkeläisiä vastaan turkkilaiset käyttivät uusia taistelutyylejä, joita he tulivat hyödyntämään myös myöhempien ristiretkien aikana. Luokka:Ristiretket
Singaporensalmi

Singaporensalmi on salmi ja merkittävä laivareitti Singaporen saaren etelärannikon ja Indonesialle kuuluvien Riausaarten välissä. Salmi yhdistää Malakansalmen Etelä-Kiinan mereen. Salmi on noin 105 kilometriä pitkä ja 16 kilometriä leveä. == Lähteet == Luokka:Indonesian salmet Luokka:Salmet Luokka:Singaporen maantiede
Emil Nolde

Emil Nolde (alkuaan Emil Hansen, 7. elokuuta 1867 – 13. huhtikuuta 1956) oli saksalainen taidemaalari. Nolde opiskeli puukuvanveistoa Flensburgissa vuosina 1884–1888 ja toimi sen jälkeen muun muassa piirustuksenopettajana Saint-Gallin taideteollisessa koulussa Sveitsissä. Hänen ensimmäiset maalauksensa valmistuivat vuonna 1896 ja vuonna 1902 hän alkoi käyttää sukunimeä Nolde kotikaupunkinsa mukaan. Nolde sai taiteeseensa vaikutteita Vincent van Goghilta, ja hän kuului vuosina 1906–1907 ekspressionistiseen Die Brücke -ryhmään. Jäsenyys ryhmässä jäi lyhytaikaiseksi, sillä Nolde työskenteli mieluiten itsenäisesti. Parhaiten hän viihtyi kotiseudullaan eteläisessä Jyllannissa. Vuodesta 1908 lähtien Nolde alkoi käyttää töissään sekoittamattomia voimakkaita värejä, joita hän levitti paksuina kerroksina kankaalle. Näin hän loi omaperäisen tyylin, joka edustaa saksalaista ekspressionismia intensiivisimmillään. Hänen aiheinaan olivat muun muassa Jyllannin niemimaan laakeat rannikkomaisemat, kukka-asetelmat ja Raamatun tapahtumat. Nolde oli kiinnostunut alkuperäiskansojen taiteesta ja teki vuosina 1913–1914 matkan Uuteen-Guineaan. Monissa hänen teoksissaan vallitsee primitiivisen mystinen tunnelma. Sitä tukee rehevien värien ja värivastakohtien käyttö. Yleensä Nolde maalasi suurpiirteisesti tyylitellen, mutta toisinaan hyvinkin pikkutarkasti. Nolde liittyi Saksan kansallissosialistiseen työväenpuolueeseen jo varhain vuonna 1920. Hän koki taiteensa tuovan esiin saksalaisesta alitajunnasta kumpuavia germaanisia ja kansallisia arvoja. Samoin ajatteli Joseph Goebbels, joka tuki ekspressionisteja ja toivoi tyylisuunnan mahtuvan kansallissosialistisen taiteen piiriin. Kaikkea modernismia vihaavan Adolf Hitlerin pakottamana Goebbels joutui kuitenkin vaihtamaan kantaansa. Kansallissosialistisen puolueen tultua valtaan 1933 Nolden taide leimattiin rappiotaiteeksi, mikä oli hänelle suuri pettymys. Kansallissosialistit takavarikoivat noin tuhat Nolden työtä ja tuhosivat useita. Vuonna 1941 hänet asetettiin maalauskieltoon. Nolde kuitenkin rikkoi kieltoa salaa ja maalasi satoja pieniä vesiväritöitä. Saksan liittokansleri Angela Merkel poistatti huhtikuussa 2019 työhuoneensa seinällä olleet kaksi Nolden maalausta. Ne lähetettiin Berliinin Hamburger Bahnhof -museon näyttelyyn, jossa esitellään Nolden tuotantoa. Näyttelystä käyvät ilmi Nolden antisemitistiset näkemykset. == Lähteet == == Aiheesta muualla == * Emil Nolde -säätiö. Luokka:Saksalaiset taidemaalarit Luokka:Ekspressionistit Luokka:Saksalaiset kansallissosialistit Luokka:Vuonna 1867 syntyneet Luokka:Vuonna 1956 kuolleet
Caimin Douglas

Caimin Douglas (s. 11. toukokuuta 1977) on alankomaalainen pikajuoksija. Douglas karsiutui Sydneyn olympialaisissa 2000 100 metrin juoksun alkuerissä ajalla 10,69. Seuraavana vuonna hän karsiutui Edmontonin MM-kisoissa 200 metrin juoksun toisissa alkuerissä ajalla 20,87. Pariisin MM-kisoissa 2003 hän oli mukana Alankomaiden joukkueessa, joka voitti 4 x 100 metrin viestijuoksussa MM- pronssia.http://www.iaaf.org/WCH03/results/gender=M/discipline=4X1/combCode=hash/roundCode=f/index.html Douglas voitti 2006 Alankomaiden mestaruuden 100 metrillä, mutta karsiutui Göteborgin EM-kisoissa 200 metrin toisissa alkuerissä. ==Ennätykset== * 100 metrin juoksu: 10,23 (2002) * 200 metrin juoksu: 20,48 (2001) ==Lähteet== ==Aiheesta muualla== * http://www.caimindouglas.com/ Luokka:Alankomaalaiset pikajuoksijat Luokka:Vuonna 1977 syntyneet Luokka:Elävät henkilöt
Maxim

Maxim tai Maksim voi tarkoittaa seuraavia: * Maxim-konekivääri * Maxim, kauppakeskus Kokkolassa * Ohjelmaravintola Maxim, kuopiolainen ohjelmaravintola * Maxim, kansainvälinen miestenlehti * Maxim, energiajuoma * Maxim, urheilujuoma == Etu- ja sukunimet == * Maxim tai Maksim, miehen etunimi * Alexandru Maxim (s. 1990), romanialainen jalkapalloilija * Hiram Maxim (1840–1916), brittiläinen keksijä * Hudson Maxim (1853–1927), yhdysvaltalainen keksijä ja kemisti * Joey Maxim (oik. Giuseppe Antonio Berardinelli, 1922–2001), yhdysvaltalainen nyrkkeilijä. == Musiikki == * Maxim, laulaja The Prodigy -yhtyeessä * Maxim, Circlen albumi vuodelta 2011 == Elokuvateatterit == * Maxim, helsinkiläinen elokuvateatteri Kluuvikadulla * Maxim, varkautelainen elokuvateatteri * Maxim, kuopiolainen elokuvateatteri ohjelmaravintola Maximin yhteydessä Aikaisemmat teatterit: * Kino-Palatsi, helsinkiläinen elokuvateatteri Pohjoisesplanadilla vuosina 1911–1965, vuoteen 1919 asti nimellä Maxim * BioRex Rovaniemi, rovaniemeläinen elokuvateatteri kauppakeskus Sampokeskuksessa, vuoteen 2014 asti nimellä Maxim * Bio Marilyn, hämeenlinnalainen elokuvateatteri 1960-luvulta vuoteen 2016 asti, vuoteen 2014 saakka nimellä Maxim == Teatterit == * Maxim, teatteri Tukholmassa Luokka:Luettelot henkilöistä sukunimen mukaan
William Pfaff

William Pfaff (joulukuu 1928 Council Bluffs, Iowa – 30. huhtikuuta 2015 Pariisi, Ranska) oli yhdysvaltalainen kirjailija, joka kirjoitti kahdeksan teosta Yhdysvaltojen ulkopolitiikasta ja nykyhistoriasta. Hän kirjoitti kolumneja The International Herald Tribune -lehteen yli neljännesvuosisadan. Pfaff oli taustaltaan saksalais-englantilais-irlantilainen ja asui Pariisissa. == Teokset== * The Irony of Manifest Destiny: The Tragedy of America’s Foreign Policy (2010) * The Bullet’s Song: Romantic Violence and Utopia (2004) * Fear, Anger and Failure: A Chronicle of the Bush’s Administration’s War against Terror from the Attacks of September 11, 2001 to Defeat in Baghdad (2004) * Barbarian Sentiments: America in the New Century (2000) (a revision of Barbarian Sentiments: How the American Century Ends (1989)) * The Wrath of Nations: Civilization and the Furies of Nationalism (1993) == Lähteet== == Aiheesta muualla == * williampfaff.com Luokka:Yhdysvaltalaiset kirjailijat Luokka:Yhdysvaltalaiset toimittajat Luokka:Vuonna 1928 syntyneet Luokka:Vuonna 2015 kuolleet
Vastuuvapaus

Vastuuvapaus on Suomen yhteisölainsäädännössä määritelty päätös, jolla yhteisö luopuu mahdollisista korvausvaatimuksista hallituksen jäseniä tai muita yhtiön toimielimen jäseniä tai muita vastuullisia kohtaan. Vastuuvapaus myönnetään yleensä vuosikokouksen yhteydessä, ja ennen vastuuvapauden myöntämistä luetaan tilintarkastajien lausunto aiheesta. Vastuuvapaus voidaan jättää myöntämättä, jos esimerkiksi joku hallituksen jäsen on toimillaan aiheuttanut suurta vahinkoa yhteisölle. Vastuuvapauden myöntämättä jättämisestä ei sinänsä seuraa vielä mitään sanktioita, mutta se antaa mahdollisuuden yhteisölle myöhemmin haastaa hallitus tai sen yksittäisiä jäseniä oikeuteen toimistaan. Yksi yleisimmistä syistä vastuuvapauden myöntämättä jättämiselle yhdistyksissä on, että tilinpäätöstä ei ole saatu valmiiksi määräaikaan mennessä. Tällöin yleensä järjestetään myöhemmin uusi yhdistyksen kokous, jossa tilinpäätös hyväksytään ja vastuuvapaus myönnetään. Yhteisöjä, joissa vastuuvapaus myönnetään, ovat mm. asunto-osakeyhtiöt, kunnat sekä rekisteröidyt yhdistykset. == Lähteet == == Aiheesta muualla == * Vastuuvapauden myöntämisestä asunto-osakeyhtiöissä Luokka:Kauppaoikeus
Unna

Unna on kaupunki Nordrhein-Westfalenin osavaltiossa, läntisessä Saksassa. Se sijaitsee Ruhrin alueen itälaidalla ja toimii Unnan piirikunnan hallintokaupunkina. Vuoden 2022 lopussa kaupungin asukasluku oli 60 892. Sen pinta-ala on 88,56 neliökilometriä. Unna sijaitsee muinaisen Hellweg- suolakauppareitin varrella. Sille myönnettiin kaupunginoikeudet vuonna 1278. Kaupunki oli myös Hansaliiton jäsen. Vuonna 1597 kaupunkiin saapui rutto ja se menetti yli puolet asukkaistaan. Vuosina 1666–1947 Unna oli osa Preussia. Unnalla on ystävyyskaupunkitoimintaa Alankomaiden Waalwijkin, Ranskan Palaiseaun, Unkarin Ajkan, Italian Pisan kanssa sekä Saksan Saksin Döbelnin ja Rheinland-Pfalzin Enkirchin kanssa. Kaupungin nähtävyyksiin lukeutuu muun muassa evankelinen kaupunginkirkko, joka edustaa myöhäisgotiikkaa ja joka rakennettiin vuosina 1322–1467. ==Lähteet== == Aiheesta muualla == * Kaupungin verkkosivusto Luokka:Nordrhein-Westfalenin kunnat Luokka:Saksan kaupungit Luokka:Unnan piirikunta
San Marinon Grand Prix 1989

San Marinon Grand Prix 1989 oli Formula 1 -sarjan osakilpailu, joka ajettiin 23. huhtikuuta 1989 Autodromo Enzo e Dino Ferrari -radalla. Kilpailun voitti hallitseva maailmanmestari Ayrton Senna. Kilpailu keskeytettiin kolmen kierroksen jälkeen Gerhard Bergerin onnettomuuden takia. Uusintalähdön jälkeen ajettiin 55 kierrosta. Lopuksi näiden kahden osion ajat laskettiin yhteen. Alain Prostin ja Ayrton Sennan välinen sota alkoi paheta, kun Senna ohitti Prostin vaikka heillä oli sopimus, etteivät he ohittaisi toisiaan ensimmäisen mutkan jälkeen. Sennan mukaan sopimus kuitenkin kattoi vain alkuperäisen lähdön. == Tulokset == Sija Nro Kuljettaja Talli Kierrokset Aika/keskeytys Lähtöruutu Pisteet 1 1 Ayrton Senna McLaren-Honda 58 1:26.51,245 1 9 2 2 Alain Prost McLaren-Honda 58 + 40,225 2 6 3 19 Alessandro Nannini Benetton-Ford 57 + 1 krs. 7 4 4 5 Thierry Boutsen Williams-Renault 57 + 1 krs. 6 3 5 9 Derek Warwick Arrows-Ford 57 + 1 krs. 12 2 6 3 Jonathan Palmer Tyrrell-Ford 57 + 1 krs. 25 1 7 21 Alex Caffi Dallara-Ford 57 + 1 krs. 9 8 40 Gabriele Tarquini AGS-Ford 57 + 1 krs. 18 9 10 Eddie Cheever Arrows-Ford 56 + 2 krs. 21 10 22 Andrea de Cesaris Dallara-Ford 56 + 2 krs. 16 11 20 Johnny Herbert Benetton-Ford 56 + 2 krs. 23 12 17 Nicola Larini Osella-Ford 52 Ulosajo 14 Kesk. 7 Martin Brundle Brabham-Judd 51 Polttoaineen syöttö 22 NC 12 Satoru Nakajima Lotus-Judd 46 Ei sijoitusta 24 Kesk. 24 Luis Pérez Sala Minardi- Ford 43 Ulosajo 15 Kesk. 15 Mauricio Gugelmin March-Judd 39 Voimansiirto 19 Kesk. 11 Nelson Piquet Lotus-Judd 29 Moottori 8 Kesk. 27 Nigel Mansell Ferrari 23 Vaihdelaatikko 3 Kesk. 6 Riccardo Patrese Williams-Renault 21 Moottori 4 Kesk. 8 Stefano Modena Brabham-Judd 19 Ulosajo 17 Kesk. 23 Pierluigi Martini Minardi-Ford 6 Vaihdelaatikko 11 DSQ 26 Olivier Grouillard Ligier-Ford 4 Hylätty 10 Kesk. 28 Gerhard Berger Ferrari 3 Ulosajo 5 Kesk. 16 Ivan Capelli March-Judd 1 Ulosajo 13 Kesk. 30 Philippe Alliot Larrousse- Lamborghini 0 Sähköt 20 Kesk. 29 Yannick Dalmas Larrousse-Lamborghini 0 Sähköt 26 DNQ 4 Michele Alboreto Tyrrell-Ford DNQ 25 René Arnoux Ligier- Ford DNQ 38 Christian Danner Rial-Ford DNQ 31 Roberto Moreno Coloni- Ford DNPQ 37 Bertrand Gachot Onyx-Ford DNPQ 33 Gregor Foitek Euro Brun-Judd DNPQ 18 Piercarlo Ghinzani Osella-Ford DNPQ 36 Stefan Johansson Onyx-Ford DNPQ 41 Joachim Winkelhock AGS-Ford DNPQ 32 Pierre-Henri Raphanel Coloni-Ford DNPQ 35 Aguri Suzuki Zakspeed-Yamaha DNPQ 34 Bernd Schneider Zakspeed-Yamaha DNPQ 39 Volker Weidler Rial-Ford Lähde: Lähde: Lähde: Lähde: Lähde: Lähde: Lähde: Lähde: *Olivier Grouillard hylättiin, koska hänen autoaan korjattiin sääntöjen vastaisesti lähtöruudukossa ennen toista lähtöä. ==Lähteet== Luokka:Formula 1 -kausi 1989 Luokka:San Marinon Grand Prix
Never Say Die (täsmennyssivu)

Never Say Die voi tarkoittaa: * Never Say Die! Black Sabbathin albumi vuodelta 1978 * ”Never Say Die”, Black Sabbathin kappale vuodelta 1978 * ”Never Say Die”, The 69 Eyesin kappale vuonna 2007 ilmestyneeltä albumilta Angels * ”Never Say Die”, Europen kappale vuonna 1988 ilmestyneeltä albumilta Out of This World * ”Never Say Die”, country-laulaja Waylon Jenningsin kappale
Adamauan massiivi

Adamauan massiivi on pohjoisessa ja keskisessä Afrikassa, pääosin Kamerunin keskiosassa sijaitseva osaksi vulkaanisten kivilajien peittämä ylänköalue. Korkeimmillaan se kohoaa 2 650 metriä merenpinnan tason yläpuolelle. Alue on noin 150–350 kilometrin levyinen ja jakaa maan kahteen osaan. Se on myös useimpien Kamerunin jokien (mm. Benue) alkulähde. Bauksiitin louhinta alueella aloitettiin 1976–1977, lisäksi on löydetty tinaesiintymiä. Tiheämetsäisten laaksojen välisillä laidunalueella elää lukuisia pääasiassa fulbeheimoon kuuluvia perheitä seebulaumoineen. Alue on nimetty Modibbo Adaman, fulbeheimon emiraatin perustajan, mukaan. ==Lähteet== * *Adamawa Plateau." Encyclopædia Britannica. 2007. Encyclopædia Britannica Online. 9 Sept. 2007 Luokka:Kamerunin maantiede
Mark Boswell

Mark Boswell (s. 28. heinäkuuta 1977 Mendeville, Jamaika) on kanadalainen korkeushyppääjä. Boswell kasvoi Jamaikalla ja kokeili lapsuudessaan kaikkia yleisurheilulajeja. Hän voitti alle 20-vuotiaiden maailmanmestaruuden vuonna 1996. Ateenan MM-kisoissa 1997 hän karsiutui hypättyään 223 cm, mutta voitti kaksi vuotta myöhemmin Sevillan MM-kisoissa MM-hopeaa tuloksella 235 cm. Sydneyn olympialaisissa 2000 hän oli kuudes. Vuonna 2001 hän hyppäsi Lissabonin sisäratojen MM-kisoissa kahdenneksitoista ja Edmontonin ulkoratojen MM-kisoissa kuudenneksi. Seuraavana vuonna hän voitti Kansainyhteisön kisat ja sijoittui kauden lopussa GP-finaalissa viidenneksi ja yleisurheilun maailmancupissa toiseksi. Boswell oli Birminghamin sisäratojen MM-kisoissa 2003 viides. Myöhemmin samana vuonna hän voitti Pariisin ulkoratojen MM- kisoissa MM-pronssia ja sijoittui IAAF:n yleisurheilufinaalissa seitsemänneksi. Seuraavana vuonna hän hyppäsi Ateenan olympialaisissa seitsemänneksi ja IAAF:n yleisurheilufinaalissa kolmanneksi. Helsingin MM- kisoissa 2005 hän oli neljäs. Boswell voitti Melbournen kansainyhteisön kisat 2006. ==Henkilökohtaiset ennätykset== * Korkeushyppy (ulkoradat): 235 (1999, 2000, 2002) * Korkeushyppy (sisäradat): 233 (2000, 2002) ==Lähteet== * Luokka:Kanadalaiset korkeushyppääjät Luokka:Vuonna 1977 syntyneet Luokka:Elävät henkilöt
Seebu

Seebu eli ryhähärkä (Bos taurus indicus) on pääasiassa Etelä-Aasiassa sekä Itä- ja Etelä-Afrikassa kotieläimenä kasvatettava naudan alalaji. Seebulla on lapojen kohdalla rasvakyttyrä. Pää on pitkä ja kapea, kuono on suippo. Väri sekä sarvien pituus ja muoto vaihtelevat. Intiassa seebut ovat yleensä vaaleita, Afrikassa tummia. Seebuja käytetään pääasiassa vetojuhtina eikä niinkään maidon- tai lihantuotantoon. Hinduille seebu on pyhä lehmä.Online Medical Dictionary: Zebu, luettu 9.9.2007 == Lähteet == * === Viitteet === Luokka:Nauta Luokka:Kotieläimet Luokka:Seulonnan keskeiset artikkelit
Ruandan isänmaallinen rintama

Ruandan isänmaallinen rintama () on ruandalainen puolue ja entinen kapinallisryhmä. Sen nykyinen johtaja on Paul Kagame. RPF kukisti Ruandan kansanmurhaan päättyneessä sisällissodassa presidentti Juvénal Habyarimanan MRND-puolueen hallituksen ja nousi maan johtoon vuonna 1994. FPR:n perustivat Ugandassa vuonna 1987 sinne pakolaisina paenneet tutsit. == Aiheesta muualla == * Rwandan Patriotic Front Human Rights Watchin raportti (1999) Luokka:Ruandan politiikka Luokka:Nationalistiset puolueet Luokka:Populistiset puolueet
Keisaritulikärki

Keisaritulikärki (Campephilus imperialis) on tikkoihin kuuluva äärimmäisen uhanalainen, mahdollisesti jo sukupuuttoon kuollut lintu. == Koko ja ulkonäkö == Pituudeltaan kuusikymmensenttinen keisaritulikärki on ollut suurin elossa oleva tikkalaji. Sen höyhenpeite on huomiota herättävän mustavalkokuvioinen, nokka vaalea ja päälaella punainen harja. == Levinneisyys ja elinympäristö== Keisaritulikärkiä tavattiin melko yleisenä 1950-luvulle asti Yhdysvaltojen ja Meksikon rajamailla vuoristometsissä yleensä kahden kilometrin yläpuolella. Ne liikkuivat parvissa vaeltaen metsän tuhohyönteisten parveilukausien mukaan. Elinympäristön hävitys ja metsästys ovat ajaneet lajin rämetulikärjen tavoin sukupuuton partaalle. Laji on voinut jopa jo kuolla sukupuuttoon, vaikka havaintoja yksittäisistä linnuista on tehty pitkin 1990-lukua. == Lähteet == == Aiheesta muualla == *Naturalis (sisältää kolmiulotteisen valokuvan täytetystä yksilöstä Luokka:Tulikärjet Luokka:Uhanalaiset linnut Luokka:Äärimmäisen uhanalaiset lajit
Bristol Beaufighter

Bristol Type 156 Beaufighter oli Bristol Aeroplane Companyn valmistama raskas hävittäjä toisessa maailmansodassa. Se oli muunnos Bristol Beaufort -torpedopommittajasta. Beaufighter oli noin 100 km/h edeltäjäänsä nopeampi. Koneen omasuoja-aseistuksena oli neljä 20 mm Hispano-tykkiä rungossa ja joissakin versioissa lisäksi tutkaoperaattorilla/tähystäjällä konekivääri. Lisäksi se voitiin varustaa torpedolla, pommein ja raketein. Raskaan aseistuksensa sekä pitkän toimintamatkansa (2 400 km) vuoksi Beaufighter oli erinomainen yöhävittäjä- ja rynnäkkökone. Beaufighteria käyttivät Britannian lisäksi Australia, Kanada, Dominikaaninen tasavalta, Israel, Uusi-Seelanti, Puola, Portugali, Etelä-Afrikka, Turkki ja Yhdysvallat.https://www.nationalmuseum.af.mil/Visit/Museum-Exhibits/Fact- Sheets/Display/Article/196290/bristol-beaufighter/ Viitattu 27.3.2019. Beaufighterin eri malleja valmistettiin Britanniassa 5 564 kappaletta ja Australiassa Mk 21 -mallia 365 kappaletta.https://www.militaryfactory.com/aircraft/detail.asp?aircraft_id=135 Viitattu 27.3.2019. Beaufighterin tehokkaimmaksi aseeksi muodostuivat lopulta raketit. Niitä käytettäessä ammuttiin konetykeillä kohti maalia, kunnes laukaukset osuivat haluttuun kohtaan, johon raketit piti saada: tällä hetkellä laukaistut raketit osuivat aina. Menetelmän kehitti uusiseelantilainen majuri E. W. Tacon, josta tulikin tämän erikoistehtävän mestari aivan kuten edeltäjästään, majuri Gibbsistä, oli tullut torpedoekspertti.Ralph Barker: Torpedolentäjät, s. 280–291 Eniten ilmavoittoja (29 kpl) Beaufighterillä saavutti Bob Braham. Myös yöhävittäjä-ässät John "Cat's Eyes" Cunningham ja Branse Burbridge saavuttivat voittoja Mosquiton ohella Beaufighterillä. == Tekniset tiedot (Mk X) == == Lähteet == == Aiheesta muualla == *Bristol Beaufighter *Fact Sheets: Bristol Beaufighter *Silently Into the Midst of Things - 177 Squadron RAF Burma 1943-45 Beaufighter Luokka:Brittiläiset hävittäjälentokoneet Luokka:1930-luvun hävittäjälentokoneet
Sepe

Sepe on Oulun seudulla toimiva maayksikön tukema lääkintä- ja pelastushelikopteripalvelu. Sepe on lyhenne sanoista sammuttaa, etsii, pelastaa ja ensihoitaa. Lääkintäryhmä päivystää kaikkina vuorokaudenaikoina ja helikopteri on lähtövalmis viiden minuutin sisällä hälytysilmoituksesta. Pelastushelikopteritoiminnasta vastasi 31.12.2011 asti Sepen tuki ry, jonka jälkeen toiminnasta on vastannut sairaanhoitopiirien omistama FinnHEMS Oy. Sepen ensihoitotoiminnasta vastaa Oulun yliopistollisen sairaalan ensihoidon vastuuyksikkö. Sepe-pelastushelikopteritoimintaa Oulussa ja Oulun seudulla järjestettiin kokeiluna vuosina 1993 ja 1994. Ympärivuorokautinen toiminta aloitettiin vuonna 1995, ja juhannuksena 1999 toimintaan liitettiin myös maayksikkö. Vuodesta 2006 lääkintätoiminta siirtyi OYS:n ensihoidon vastuuyksikölle. Sepen helikopteritoiminnan alueen keskipiste on OYS:n helikopterikenttä. Toiminta-alue ulottuu pohjois-eteläsuunnassa Pellosta Viitasaarelle ja itä-länsisuunnassa valtakunnan itärajalta Ruotsin itärannikolle. 30 minuutissa helikopteri saavuttaa Tornion, Ranuan, Pudasjärven, Puolangan, Nivalan, Ylivieskan ja Kalajoen kuntakeskusten muodostaman ympyrän sisäpuolelle jäävät kohteet. ==Kalusto ja henkilöstö== ===Helikopteri=== Lääkintähelikopteri on kaksimoottorinen Airbus Helicoptersin valmistama EC 145 P2 -tyyppinen helikopteri. Ensihoitovarustuksessa helikopterin matkanopeus on noin 270 km/h, toiminta-aika 2 h 30 min ja toimintamatka on noin 680 kilometriä. Helikopterin miehistöön kuuluvat lentäjä, lentoavustaja ja lääkäri. Lentoavustaja toimii myös ensihoitajana. Nykyinen helikopteri on otettu käyttöön 2015. ===Lääkäriyksikkö=== Lääkäriyksikkö O 690 on pääasiassa Oulun kaupungin alueella toimiva helikopteripalvelua tukeva maayksikkö, joka suorittaa pääasiassa niitä tehtäviä, joissa helikopterin käyttö on vaikeaa tai mahdotonta muun muassa lentoesteiden vuoksi. Yksikkö on varustettu potilaiden tehostettuun hoitoon tarvittavalla välineistöllä. Ajoneuvo on Volvon XC90 D5 AWD Kinetic. ===Tankkausyksikkö=== Tankkausyksikkö on vapaaehtoisen koulutetun päivystyshenkilökunnan operoima yksikkö, joka huolehtii Sepe-helikopterin tankkaustoiminnasta sekä toimii johto- ja viestikeskuksena, tukikohtana ja taukotilana. Yksikön varustukseen kuuluvat tuhat litraa lentokerosiinia, aggregaatti, raivaus- ja huoltovarustus, valaistuslaitteisto, viestintä- ja liikenteenohjausvälineet sekä sammutussäkki. Ajoneuvo on Mercedes-Benzin valmistama. == Lähteet == ==Aiheesta muualla== * Sepen tuki ry Luokka:Oulu Luokka:Pelastushelikopterit
Theo Morell

Theodor ”Theo” Gilbert Morell (22. heinäkuuta 1886, Traysa, Hessen, Saksan keisarikunta – 26. toukokuuta 1948, Tegernsee, Baijeri, Miehitetty Saksa) oli Adolf Hitlerin henkilökohtainen lääkäri. Morell opiskeli lääketiedettä Gießenissä, Heidelbergissä ja Pariisissa. Aluksi hän toimi apulaislääkärinä muun muassa Münchenissä ja pian lääkärinä linjalaivoilla. Vuonna 1915 hän toimi kirurgina sotasairaaloissa ja rintamilla, vaikka ei ollut kirurgiksi pätevöitynyt. Samoin sodan jälkeen hän oli Berliinissä elektroterapian ja urologian erikoislääkärinä ilman erikoiskoulutusta. 1930-luvun puoliväliin tultaessa Morell oli saanut mainetta lääkärinä, joka hoiti julkisuuden henkilöitä. Hän oli myös liittynyt kansallissosialistiseen puolueeseen 1933 vallanvaihdokseen jälkeen. Hitlerille Morellia suositteli Hitlerin ystävä valokuvaaja Heinrich Hoffman 1936. Morell saavutti Hitlerin luottamuksen nopeasti ja Hitler piti häntä henkilääkärinään loppuun asti. Morell oli yksi Führerbunkerin asukkaista natsi-Saksan viimeisinä päivänä. Theo Morellin lääkärintaidot on usein kyseenalaistettu ja hänen määräämänsä lääkityksen katsotaan olleen osasyy Hitlerin terveyden luhistumiseen toisen maailmansodan aikana. == Lähteet == Luokka:Natsi-Saksan henkilöt Luokka:Saksalaiset lääkärit Luokka:Vuonna 1886 syntyneet Luokka:Vuonna 1948 kuolleet
Flavor Flav

Flavor Flav, oikealta nimeltään William Jonathan Drayton Jr., (s. 16. maaliskuuta 1959 Long Island, New York) on yhdysvaltalainen rap- ja tv-tähti. Flavor Flav on tullut tunnetuksi hip hop-yhtye Public Enemyn jäsenenä. Vuonna 2004 Flavor Flavilla oli televisiosarja nimeltään The Surreal Life. Vuonna 2005 Flavor Flav teki TV-sarjan Strange Love ja vuonna 2006 sarjan Vaimomatskua. ==Diskografia== ===Public Enemyn kanssa=== * Yo Chuck - 1986 (demoalbumi) * Yo! Bum Rush The Show - 1987 * It Takes a Nation of Millions to Hold Us Back - 1988 * Fight The Power...Live! - 1989 * Fear of a Black Planet - 1990 * Apocalypse 91: The Enemy Strikes Black - 1991 * Greates Misses - 1992 * Muse Sick in Hour Mess Age - 1994 * He Got Game - 1998 * BTN 2000 - 1999 * There's a Poison Goin' On - 1999 * Revolverlution - 2002 * Power to the People and the Beats: The Best Of Public Enemy - 2005 * New Whirl Odor - 1. marraskuuta 2005 * Rebirth of a Nation - 2006 * How You Sell Soul to a Soulless People Who Sold Their Soul? - 7. elokuuta 2007 ===Soololevyt=== * Flavor Flav (2006) ==Lähteet== == Aiheesta muualla == Luokka:Yhdysvaltalaiset hip hop -artistit Luokka:Public Enemy Luokka:Vuonna 1959 syntyneet Luokka:Elävät henkilöt Luokka:Afroamerikkalaiset
Ein Sommernachtstraum

Ein Sommernachtstraum (suom. Kesäyön unelma) on Carl Orffin säveltämä näyttämöteos. Orff alkoi sävelsi Ein Sommernachtstraumin vuonna 1939, mutta teos sai ensiesityksensä vasta 1952. Sen lopullinen versio kuitenkin valmistui vasta vuonna 1962. Teoksen sävellystyö oli kuitenkin alkanut jo vuonna 1917. Ein Sommernachtstraum on yksi Orffin "unohdetuista oopperoista". == Lähteet == == Aiheesta muualla == * Luokka:1930-luvun musiikkiteokset Luokka:1950-luvun musiikkiteokset Luokka:Saksankieliset oopperat Luokka:Carl Orffin teokset
Metonin jakso (albumi)

Metonin jakso on oululaisen metalliyhtye Murenan debyyttilevy. Se julkaistiin 22. elokuuta 2007. Levyn piti alkuperäisten suunnitelmien mukaan ilmestyä jo vuoden 2007 huhtikuussa, mutta nauhoitusten venyminen ja kappaleiden viilailu aiheutti aikatauluun viivästyminen, jonka johdosta yhtye yhdessä levy-yhtiön kanssa päätti siirtää julkaisun keväästä syksyyn. Levy sijoittui julkaisuviikollaan Suomen listoilla sijalle 37. == Albumin nimi == Albumin nimi "Metonin jakso", johtuu muun muassa juutalaisessa kalenterissa käytetystä 19 vuoden pituisesta ajanjaksosta, jota myös kutsutaan nimellä "Metonin jakso". Ajatus lähti liikkeelle kun albumille mietittiin nimeä ja yhtyeen keskusteluissa tuli esiin termi "13. kuukausi". Tätä nimeä yhtye ei kuitenkaan halunnut käyttää albuminsa nimenä, koska Mokoma-yhtyeellä oli samaan suuntaan oleva, Viides vuodenaika -niminen EP. Murena kuitenkin lähti hakemaan tietoa 13. kuukaudesta ja esiin nousi albumin nykyinen nimi. == Kappaleet == == Kokoonpano == * Jarno Kangas – laulu, kitara * Antti Honka – rummut, taustalaulu * Joni Tanskala – kitara, taustalaulu * Marko Kangas – basso, taustalaulu == Arvostelut == * Imperiumi.net: Imperiumi.net: Levyarvio * Mesta.net: mesta.net: Levyarvio * Plaza.fi: Plaza: Levyarvio * Rokkizine.fi: Rokkizine.fi: Levyarvio == Lähteet == == Aiheesta muualla == * Yhtyeen viralliset kotisivut * Luokka:Vuoden 2007 esikoisalbumit Luokka:Murenan albumit
Meksikon Grand Prix 1989

Meksikon Grand Prix oli Formula 1 -sarjan osakilpailu, joka ajettiin 28. toukokuuta 1989 Autódromo Hermanos Rodríguez -radalla. Kilpailun voitti jo kolmatta kertaa perättäin paalupaikalta voittoon ajanut Ayrton Senna. == Tulokset == Sija Nro Kuljettaja Talli Kierrokset Aika/keskeytys Lähtöruutu Pisteet 1 1 Ayrton Senna McLaren-Honda 69 1:35.21,431 1 9 2 6 Riccardo Patrese Williams-Renault 69 + 15,560 5 6 3 4 Michele Alboreto Tyrrell-Ford 69 + 31,254 7 4 4 19 Alessandro Nannini Benetton-Ford 69 + 45,495 13 3 5 2 Alain Prost McLaren-Honda 69 + 56,113 2 2 6 40 Gabriele Tarquini AGS-Ford 68 + 1 krs. 17 1 7 10 Eddie Cheever Arrows-Ford 68 + 1 krs. 24 8 26 Olivier Grouillard Ligier-Ford 68 + 1 krs. 11 9 7 Martin Brundle Brabham-Judd 68 + 1 krs. 20 10 8 Stefano Modena Brabham-Judd 68 + 1 krs. 9 11 11 Nelson Piquet Lotus- Judd 68 + 1 krs. 26 12 38 Christian Danner Rial-Ford 67 + 2 krs. 23 13 21 Alex Caffi Dallara-Ford 67 + 2 krs. 19 14 25 René Arnoux Ligier-Ford 66 + 3 krs. 25 15 20 Johnny Herbert Benetton-Ford 66 + 3 krs. 18 Kesk. 23 Pierluigi Martini Minardi-Ford 53 Moottori 22 Kesk. 27 Nigel Mansell Ferrari 43 Vaihdelaatikko 3 Kesk. 9 Derek Warwick Arrows-Ford 35 Sähköt 10 Kesk. 12 Satoru Nakajima Lotus-Judd 35 Ulosajo 15 Kesk. 30 Philippe Alliot Larrousse-Lamborghini 28 Ei sijoitusta 16 Kesk. 22 Andrea de Cesaris Dallara-Ford 20 Ripustukset 12 Kesk. 28 Gerhard Berger Ferrari 16 Vaihdelaatikko 6 Kesk. 36 Stefan Johansson Onyx-Ford 16 Voimansiirto 21 Kesk. 5 Thierry Boutsen Williams-Renault 15 Sähköt 8 Kesk. 3 Jonathan Palmer Tyrrell-Ford 9 Kaasu 14 Kesk. 16 Ivan Capelli March-Judd 1 Voimansiirto 4 DNQ 24 Luis Pérez Sala Minardi-Ford DNQ 15 Mauricio Gugelmin March- Judd DNQ 29 Yannick Dalmas Larrousse-Lamborghini DNQ 31 Roberto Moreno Coloni-Ford DNPQ 37 Bertrand Gachot Onyx-Ford DNPQ 33 Gregor Foitek Euro Brun-Judd DNPQ 17 Nicola Larini Osella-Ford DNPQ 39 Volker Weidler Rial-Ford DNPQ 34 Bernd Schneider Zakspeed- Yamaha DNPQ 35 Aguri Suzuki Zakspeed-Yamaha DNPQ 18 Piercarlo Ghinzani Osella-Ford DNPQ 41 Joachim Winkelhock AGS-Ford DNPQ 32 Pierre-Henri Raphanel Coloni-Ford == Muuta == * Ensimmäiset ja ainoat pisteet: Gabriele Tarquini. * Ensimmäinen Grand Prix -lähtö: Onyx == Lähteet == Luokka:Formula 1 -kausi 1989 Luokka:Meksikon Grand Prix
Astutuli

Astutuli on Carl Orffin säveltämä ja librettoima "puheooppera", joka sai ensiesityksensä Münchenissä vuonna 1953. == Henkilöt == (Kaikki puherooleja) * Kaksi maankiertäjää * Kaksi kaupunkilaista * Pormestari Jörg Zaglstecher * Pormestarin tytär Fundula * Hortula, neitonen * Vellicula, neitonen * Kolme kosijaa * Kolme ylen viisasta arvohenkilöä * Vartija Wunibald Hirnstössl * Vieras viihdyttäjä * Vieraspaikkakuntalainen nainen * Pienen vanhan kaupungin asukkaita * Miehiä ja naisia * Nuoria ja vanhoja Luokka:1950-luvun musiikkiteokset Luokka:Saksankieliset oopperat Luokka:Carl Orffin teokset
Teekulttuuri

Teekulttuuri on teen valmistukseen ja nauttimiseen liittyviä tapoja, jotka vaihtelevat usein maittain. == Aasia == ===Japani=== Japanissa tee on saavuttanut kulttuurisesti tärkeän aseman erityisesti teeseremonian muodossa. Tee tuli Japaniin Kiinasta noin vuonna 700. 1100-luvulla matcha eli vihreä teejauhe alkoi olla suosittua. Vihreä tee on suosituin teelaji Japanissa. ===Kiina=== Kiinassa on juotu teetä tuhansia vuosia. Teetä alettiin juoda tang-dynastian aikana. Kerrotaan, että tee havaittiin hyväksi juomaksi muutaman teenlehden pudottua sattumalta veteen. Teestä tuli jo tuolloin arvostettu juoma, jota vain keisarit ja heidän perheensä joivat. Kiinassa on syntynyt kiinalainen teeseremonia, jonka on hyvin arvostettu. Vihreä tee on Kiinan yleisempiä teelaleja. Pohjois-Kiinassa taas suosittua on jasmiinitee. ===Taiwan=== Kuplatee (kiin. 珍珠奶茶) on suosittua Taiwanissa, mutta se on levinnyt myös muualle Aasiaan, Yhdysvaltoihin ja Eurooppaan. Se syntyi 1980-luvulla. ===Indonesia=== Indonesiassa juodaan paljon vihreää teetä. Teen käyttö sai alkunsa Indonesiassa 1700-luvulla, kun hollantilaiset uudisasukkaat alkoivat istuttaa teepensaita. ===Thaimaa=== Thaimaalainen tee, thaitee, on suosittu juoma Thaimaassa. Muita suosittuja teelajeja ovat muun muassa punainen tee ja kuplatee. ===Venäjä=== Tee (ven. чай) on suosittua Venäjällä. Tee valmistetaan usein samovaarilla ja juodaan laseista kuppien sijasta. ===Iran=== Iranilaiset juovat mustaa teetä, ja sen nauttimiseen on rakennettu teehuoneita. Nämä huoneet ovat tärkeitä sosiaalisissa tilanteissa. Iranilaiset laittavat sokeripalan suuhunsa ennen teen juomista. ==Eurooppa== ===Britannia=== Tee saapui Kiinasta Englantiin ja alkoi yleistyä 1700-luvulla, ja siitä tuli suosittua. Kello viiden tee on muodostanut oman instituutionsa, joskin perheiden ja ystävien yhteiset teehetket ovat Britanniassa käyneet melko harvinaisiksi. Yleisempiä teelajeja ovat Earl Grey ja English Breakfast -tee, jota nautitaan maidon ja sokerin kera. Ks. myös Cream tea. ===Saksa=== Itä-Friisiassa Saksan luoteisrannikolla on oma teeperinne ("Ostfriesentee"). ===Suomi=== Suomeen tee on tullut idästä päin, Venäjältä. Tämän voi nähdä mm. vanhemmista teeastiastoista, joissa on usein kaksi teekannua: isompi kuumalle vedelle ja pienempi vahvalle, laimennettavalle teelle. Myös teelaseja on käytetty jonkin verran kuppien sijasta. Suomessa teen nauttiminen ei ole läheskään niin yleistä kuin kahvin. Musta tee on ollut suosituinta; teelaadut ja tuotemerkit ovat olleet pitkälti kansainvälisesti tunnettuja merkkejä kuten Lipton ja Twinings. Sergejeff on Suomen vanhin teetalo (1873) ==Katso myös== *teehuone Luokka:Tee